- எதுவும் கூறினீர்களா, ரபை? - பிரார்த்திக்கிறேன்.
- இதற்கும் பிரார்த்தனை உள்ளதா? - அனைத்திற்கும் பிரார்த்தனை உள்ளது, சோஃபி.
ஆம், வழிபாட்டுக் கூடம் கடலில் மூழ்காமல் காப்பாற்றவும் பிரார்த்தனை உள்ளது.
- ரபை ஸக்கர். - ஹேய்.
இந்தப் பக்கம் வாருங்கள்.
குழந்தைகள். அருமை, ரெவெரெண்ட்.
மிக்க நன்றி, ரெவெரெண்ட். அது அழகாக இருந்தது.
நன்றி.
நீங்கள் இருவர் மட்டும்தானா?
இசைக்கலைஞர்கள், ஹாலோகிராம்கள் எதுவும் இல்லையா?
விஆர்? ஏஆர்? உணவுகள்?
நாங்கள் மட்டும்தான்.
கடல் மட்டத் தணிப்புத் துறை
நூறு ஆண்டுகளுக்கு முன்பு, டெம்பிள் இஸ்ரேலில் கட்டுமானம் தொடங்கியது.
அது நம்பிக்கையிலிருந்து கட்டப்பட்டது.
அது தெற்கு ஃப்ளோரிடாவுக்கு வந்த ஹாலோகாஸ்ட்டில் உயிர்பிழைத்தவர்களால் கட்டப்பட்டது,
அவர்கள் ஒவ்வொரு கல்லிலும், “இது எங்கள் வீடு, நாங்கள் இதைச் சார்ந்தவர்கள்” என்று அறிவித்தனர்.
அனைத்துக் கட்டடங்களையும் காப்பாற்ற முடியாது எனத் தெரியும்,
அதனால் எங்கள் பாதுகாப்புக்கான கோரிக்கையை
கடல் மட்டத் தணிப்புத் துறை எங்களுக்கு அனுகூலமாக ஆய்வு செய்யும் என்ற
நம்பிக்கையுடன் உங்கள் முன் நிற்கிறோம்.
மையாமி - வெள்ள மண்டலம் கடல் மட்ட கணிப்புகள்
உடல்ரீதியாக முன்னே நிற்பதில் சக்தி உள்ளது என்பதை நம்பும் நபராக,
இன்று உங்கள் முன் நிற்க நன்றிக் கடன்பட்டுள்ளேன்.
உலக வெப்பநிலை மாற்றல் +1.83 டிகிரி செ
கடல் மட்ட உயர்வு இந்த நூற்றாண்டு +38.61 செமீ
மையாமி
இழப்புக்கு ஒதுக்கப்பட்ட மண்டலம்
அவை இங்குதான் இருந்தன.
நான் CRISPR மையாமியில் இருந்தேன், பிறகு வீட்டுக்கு வந்தேன், பிறகு...
ஆல்ஃபா, என் சாவிகள் எங்கே?
சாவிகளைக் கண்டறிய ஆல்ஃபா தனியுரிமை அமைப்புகள் அமைக்கப்படவில்லை.
சரி, போய்த் தொலை, ஆல்ஃபா.
நீங்கள் கடவுளிடம் பிரார்த்திக்கலாம்.
ஆல்ஃபா, என் அப்பா சாவியை எங்கே தொலைத்தார் எனக் கடவுளுக்குத் தெரியுமா?
அனுமானிக்கப்பட்ட கடவுள்களுக்காக ஆல்ஃபாவால் பேச முடியாது.
கேபி, என் சாவிகள்... எங்கே?
அது ”சாவிகள்”, கண்ணே. ஆனால் நேற்றைக்கு இது பரவாயில்லை.
நாம் இவற்றை அணிய வேண்டும் என்று இணையதளம் பரிந்துரைத்துள்ளது.
என் சாவிகளை எங்கே வைத்தேன் என்று அது கூறியதா?
உங்களை நேரில் பார்க்க விரும்பாததால், ஒருவேளை கடவுள் அவற்றை ஒளித்து வைத்திருக்கலாம்.
போதும், சரியா?
உன் பாட்டி தாத்தாவுக்கு டெம்பிள் இஸ்ரேல் பிடிக்கும்.
எனக்கு டெம்பிள் எமானு-எல்லே சந்தோஷமாகத்தான் இருந்தது.
டெம்பிள் எமானு-எல் இப்போதைக்கு நமக்கு ஏற்றது இல்லை.
அங்குள்ளவர்களுக்கு நீங்கள் அம்மாவுக்கு என்ன செய்தீர்கள் எனத் தெரிந்ததாலா?
- நீ ஏன் இப்படியெல்லாம் பேச வேண்டும்? - உண்மையானவற்றையா?
இதோ உள்ளன.
உன் பூட்ஸை அணிந்துகொள், குழந்தை. காரில் ஏறு.
இது கேள்விகளுக்கான நேரம்.
டெம்பிள் இஸ்ரேல்
யூதர்களாக, நமக்கு எப்போதும்
கேள்விக்குறிதான் விருப்பமான நிறுத்தற்குறியாக இருந்து வந்துள்ளது.
பாஸ்ஓவர் விடுமுறை தொடங்குவதால்,
நம்மைச் சுற்றியுள்ள உலகத்தை விசாரிப்பதற்கான நமது விருப்பத்தைப் புதுப்பிக்கிறோம்.
நம் ஆயுட்காலங்களில், புற்றுநோய் குணப்படுத்தப்பட்டுள்ளது.
மனிதர்கள் செவ்வாய்க் கிரகத்தில் காலடி வைத்துள்ளனர்.
நமக்குள் பல தாக்குதல்கள் நடந்திருந்தாலும்,
டெக்ஸாஸ் இல்லாமலும் அமெரிக்க ஜனநாயகம் இன்றும் உயிர்பிழைத்துள்ளது.
இந்த ஆண்டு, சூரிய ஒளி ஆற்றலால் நம்மில் பலரது பாஸ்ஓவர் உணவைச் சமைக்கப் போகிறோம்.
இருந்தாலும், ஒவ்வொரு கேள்விக்கும் பதிலளித்தாலும், இன்னொன்று தோன்றுகிறது.
மையாமியானது நம் காலுக்கு அடியில் மாறிக்கொண்டு வருகிறது.
நான்கு நாட்களுக்கு ஒருமுறை நமது நகரத்தில் வெள்ளம் வருகிறது.
நம்மில் பலருக்கு, இது வெளியேற்ற நேரம்தான்.
பிறருக்கு, இது எதிர்த்து நின்று நம் வீடுகளுக்காக போராடும் நேரம்.
ஆம். அது உண்மைதான்.
எனக்கு, இந்த ஆண்டு, என் பிரார்த்தனை மிகவும் சுலபமானது:
டாலஹாஸ்ஸீயில் இருக்கும் நமது தலைவர்கள் இந்தக் கட்டடத்தைக் காப்பாற்ற வேண்டும்,
அடுத்த ஆண்டு நாம் அனைவரும் ஒன்றாக மையாமியில் இருப்போம்.
ஒரு நினைவூட்டல், பருவநிலையால் இடம்பெயர்ந்த மக்களுக்காக
இங்கே நமது செடர் சேவையை இந்த டெம்பிளில் நானும் என் அம்மாவும் நடத்துகிறோம்,
இந்த வாரம், தொடர்ந்து ஐந்தாவது ஆண்டாக.
அனைவரையும் வரவேற்கிறோம்.
அமைதியின் வார்த்தைகளுடன் இதை முடிப்போம்.
எழுந்து நில்லுங்கள்.
டாக்டர் க்ளூபெக் தான் தெற்கு ஃப்ளோரிடாவில்
சிறந்த பாத மருத்துவர் என்று என் அப்பா எப்போதும் கூறுவார்.
உண்மைதான்.
மேலும் மரம் நடுவதில் உங்கள் உதவிக்கு நான் கடன்பட்டுள்ளேன் டாஹ்லியா.
யார்தான் போக விரும்புவார்?
இந்த மறுசீரமைப்பு முட்டாள்தனத்துடன், அவர்கள் அனைத்தையும் சரிசெய்வார்கள் என யார் காத்திருப்பார்?
ஆம்.
- நலமாக இருங்கள். - ஹேய், நீங்களும்தான்.
- உங்கள் அனைவரையும் மிஸ் செய்வோம். - சரி. மீண்டும் நன்றி.
என் குடும்பத்தினர் போகவே மாட்டோம்.
நாங்கள் தண்ணீரில் மிதக்க வேண்டியிருந்தாலும் இங்கே வந்து நீங்கள் பேசுவதைக் கேட்போம்.
அது... அது மிகவும் ஆறுதலான எண்ணம்.
அது மிகவும் தெளிவாக உள்ளது.
- ஷபாட் ஷலோம். - ஷபாட் ஷலோம்.
ஓ, ஆம்.
நன்றி.
ரபை. ஹாரிஸ் கோல்ட்பிளாட்.
ஓ, ஆம்.
- கேப்ரியலா. - கேப்ரியலா, ஹலோ.
- டேவிட்டின் மகன். - ஆம்.
இது என் மகள், அலானா.
அலானா. உன்னைச் சந்தித்ததில் மகிழ்ச்சி. டெம்பிள் இஸ்ரேலுக்கு வரவேற்கிறேன்.
இது சோஃபி, என் உதவியாளர்.
- ஹாய். வரவேற்கிறேன். - ஹாய்.
ஆம், எங்களுக்கு வித்தியாசமான ஒன்று தேவைப்பட்டதாக உணர்ந்தோம்.
ஷபாட் ஷலோம், ரபை.
- நான் சரியாகக் கூறினேனா? - ஆம். கச்சிதம், கேப்ரியலா.
அடுத்த பாஸ்ஓவருக்கு நாம் அனைவரும் இங்கே இருப்போம் என நம்புகிறீர்களா?
கண்டிப்பாக நம்புகிறேன்.
ஏன்? நீங்கள் அறிவியலை நம்பவில்லையா?
அலானா, தன் பாட் மிட்ஸ்வா பற்றி உங்களிடம் பேச விரும்புகிறாள்.
இவள் டெம்பிள் எமானு-எல்லில் தயார் செய்துகொண்டிருந்தாள், ஆனால்...
நாம் பேரழிவுக்கு நடுவே இருக்கிறோம்.
- கடவுள் பாட் மிட்ஸ்வா குறித்து கவலைப்படுவாரா? - அலானா.
நான் கவலைப்படுவேன்.
கடவுளும்தான்.
அவர்கள் உங்களுக்காகக் காத்திருக்கின்றனர், ரபை.
ஆம், வருகிறேன்.
கடல் மட்ட உயர்வு விடுப்பு எடுப்பதில்லை.
நான் வருகிறேன்.
உங்களைச் சந்தித்ததில் மகிழ்ச்சி. ஷபாட் ஷலோம்.
உண்மையாகவா, அலானா?
நாம் அதைச் சரிசெய்ய வேண்டுமெனில், சரிசெய்வோம்.
கண்டிப்பாக.
மன்னிக்கவும்.
உங்கள் மகனை இந்தச் சபைக்கு வரவேற்றுக்கொண்டிருந்தேன்.
எங்கள் குட்டி அலானாவைச் சந்தித்தீர்களா?
- மிகவும் சீரியஸானவள். - ஆம், பார்த்தேன். உண்மைதான்.
அவளது அம்மாதான் காரணம். கடினமான பெண். அவள் இஸ்ரேலிலேயே இருந்திருக்க வேண்டும்.
நான் ஹாரிஸை எச்சரித்தேன்.
அவளை திருமணம் செய்ய வேண்டாம் என்று எச்சரித்தேன்.
ஹைஃபாவில் வளர்ந்த நாட்களை அலானா மிஸ் செய்கிறாள் என நினைக்கிறேன்.
அவள் தன்னை உலகின் பிரஜையாகக் கருதுவதாகக் கூறினாள்.
அது மிகவும் ஈர்க்கும்படியும், பரந்த நோக்கமுடையதாகவும் தெரிந்தது.
ஆம். வழிபாட்டுத்தலத்தில் தண்ணீர் இருப்பதுதான் ஈர்க்கும்படியானதாக இல்லை.
- அதற்கு விரைவாக ஏதாவது செய்ய வேண்டும்... - ஆம்.
...இல்லையெனில் பூஞ்சைகள் வந்து, கட்டடத்தில் சேதம் ஏற்படும்.
- என்னிடம் இரண்டு வழிகள் உள்ளன. - சொல்லுங்கள்.
நான் கூறியது போல கஸ்டமிடம் சென்றீர்களா?
வாக்னர் மற்றும் யுனைட்டட். யுனைட்டட் தான் போன முறை இதைச் செய்தனர்.
- அடுத்த முறையும் வரும் என்பதால் அவர்கள்... - யார்...
- ...பம்ப்களை நிரந்தரமாக அமைக்கும்படி கூறினர். - யார் விலைமலிவானவர்கள்?
கஸ்டமை முயன்று பார்க்கலாம்.
என் கணவர் கூறுவது போல கஸ்டமிடம் செல்லுங்கள்,
பிறகு நாம் இங்கே இதைப் பற்றிப் பேசவே வேண்டாம்.
- வாக்னரைத் தேர்வுசெய்யலாம். - அனைத்துமே... கடவுளே.
பம்ப்கள் விலை அதிகமானவை,
நாம் எதிர்காலத்திற்காக செலவு செய்ய வேண்டாம் என நினைக்கிறேன்.
பம்ப்கள் மூலம் இதைச் சரிசெய்யலாம் என்றனர்.
நம்மிடம் நிதி குறைவாக உள்ளது எனத் தெரியும்.
மக்கள் இங்கிருந்து செல்லும்போது, தங்கள் பங்களிப்புகளையும் கொண்டுசெல்கின்றனர்.
ஆனாலும் நாம் எதிர்காலத்திற்காகத் திட்டமிட வேண்டும்.
நிச்சயமாக எதிர்காலம் உள்ளது எனத் தெரியுமா?
எதுவும் கேள்விப்பட்டீர்களா?
பிரெசென்டேஷன் குறித்து எனக்கு நம்பிக்கை உள்ளது.
ஆம், மிகவும் பாசிட்டிவாக உள்ளேன்.
மையாமிக்கு டெம்பிள் இஸ்ரேல் நிறைய செய்துள்ளது. நாம் இங்கிருக்கத் தகுதியானவர்கள்.
இதை...
- ...நாம் சரிசெய்தால், வித்தியாசமாக இருக்கும். - வாக்னரைத் தேர்வுசெய்வோம்.
- கஸ்டமை முயன்று பார்ப்போம். - கஸ்டமிடம் சென்றால்...
ஃபில்டரைச் சரிபார்க்கவும்
மன்னிக்கவும், ரபை?
அலானா. உன் அப்பா எங்கே?
எனக்கு வயிறு சரியில்லை என்று அவரிடம் கூறினேன்.
எனக்கு சாப்பிடும் குறைபாடுள்ளதா என அவர் எங்காவது அலைந்துகொண்டிருப்பார்.
- உனக்கு உள்ளதா என்ன? - கடவுள் நம்மைக் கண்காணிக்கிறாரா?
ஆம்.
நிஜமாகக் கண்காணிக்கிறார் என்று சொல்லவில்லை,
ஆனால் நாமும் ஒருவரையொருவர் பார்த்துக்கொள்ள வேண்டும்.
சரி, நிச்சயமாக. நான் கேட்டதற்கான பதில் இல்லை.
நமது மோசமான நடத்தைக்கான தண்டனைதான் இந்த வெள்ளம் என நினைக்கிறீர்களா?
எந்தவிதமான நடத்தையைக் கூறுகிறாய்?
எல்லாமேதான்.
- வேறு எதற்காக கடவுள் இதைச் செய்யப் போகிறார்? - எதைச் செய்யப் போகிறார்?
கடல் மட்ட அதிகரிப்பு, வறட்சிகள், அகதிகள், நோய்கள்.
அவர் கோபமாக இருக்கிறார். கோபமாக இருக்க வேண்டும்.
கடவுள் தன் உருவில் மனிதர்களைப் படைத்தால், அவர்கள் ஏன் கேவலமாக உள்ளனர்?
அல்லது கேவலமானவர்களாக மாறிவிட்டோமா?
நாம் கேவலமாக அப்படி இல்லாமல் இருக்கவோ நமக்கு விருப்பம் உள்ளது.
கடவுள் இரக்கமானவர், கருணையுள்ளவர், குறைவான கோபமுடையவர்,
உறுதியான அன்பு நிறைந்தவர் என்று டோரா கூறுகிறது.
என் அப்பா கேப்ரியலாவுடன் ஒன்றாக இருந்ததால் என் அம்மா கோபப்பட்டு
வலி நிவாரணிகளை நிறைய எடுத்துக்கொண்டு, இப்போது மறுவாழ்வு மையத்தில் இருக்கிறார்.
மேலும் அவரது தோல், பின்புறத்தில் CRISPR செய்துகொள்வதற்கும் அடிமையாகிவிட்டார்.
சுய தோற்ற கர்வம் என்பது கொடிய பாவம்.
யூதர்களுக்கு கொடிய பாவங்கள் கிடையாது. நம்மிடம் பாவங்கள்தான் உண்டு.
நம்மிடம் மன்னிப்பு உள்ளது.
என் அப்பா லிட்டில் ஹைட்டியை மேம்படுத்துகிறார்,
இப்போது உயரமான இடங்களுக்குத்தான் மதிப்பு அதிகம் என்பதால்,
அவர்கள் எல்லா அபார்ட்மென்ட்களையும் வாங்கி கோடீஸ்வரர்களிடம் அவற்றை விற்கின்றனர்.
அவர் இவை அனைத்தையும் மன்னித்து...
அலானா?
இதோ இருக்கிறாய். நீ பாத்ரூம் செல்வதாகக் கூறினாய்.
நான் பொய் கூறினேன். உங்களிடமிருந்து அதைக் கற்றுக்கொண்டேன்.
என்னை நினைத்துப் பெருமையாக உள்ளதா?
மன்னிக்கவும். அலானா இப்போது அதிக மன அழுத்தத்தில் இருக்கிறாள்.
நாங்கள் பேசியதை நான் மிகவும் ரசித்தேன்.
நீ எப்போது பேச விரும்பினாலும் என்னிடம் வரலாம்.
அலானா.
நீ க்ளெஸ்மெர் இசையைப் பயன்படுத்தினாயா அல்லது
பிரின்ஸின் பாடலைப் பயன்படுத்தினாயா?
இல்லை, பிரின்ஸ் பாடல் முறையானதாகத் தெரியவில்லை, அம்மா.
பிரின்ஸ் எப்போதும் முறையானவர், மார்ஷல்.
- அது... - ”சாஃப்ட் அண்ட் வெட்”? “பர்ப்பிள் ரெயின்”?
அவை பருவநிலை பற்றிய பாடல்கள் இல்லை, அம்மா.
நான் க்ளெஸ்மெர் இசையுடன், சில கருப்பு வெள்ளைப் படங்களைப் பயன்படுத்தினேன்.
வழிபாட்டுத்தலம் நீச்சல் குளமாக உள்ளது.
- அனைவரும் விட்டுச் செல்கின்றனர். - இல்லை. அனைவரும் இல்லை, அம்மா.
இங்கிருப்பவர்களுக்காக நாம் இங்கே இருக்க வேண்டும்.
வெறும் சபையினருக்காக மட்டும் கூட இல்லை. நாம் ஒட்டுமொத்தச் சமுதாயத்தையும் பார்த்துக்கொள்கிறோம்.
உன்னைப் பார்த்துக்கொள்ளும் ஒருவரை நீ கண்டறிய நான் விரும்புகிறேன்.
அந்த எமிலிக்கு என்னவாயிற்று? எனக்கு அவளை மிகவும் பிடித்திருந்தது.
அவள் கம்யூனில் வாழ்வதற்காக ஆல்பெர்ட்டா சென்றுவிட்டாள்.
அவள் மிகவும் கனிவாகச் சிரிப்பாள்.
- ஆல்பெர்ட்டாவில் ஒரு ரபை தேவைப்படலாம்? - அம்மா, இது மையாமி.
அவர்கள் அதை அப்படியே மறைந்துபோக விட்டுவிட மாட்டார்கள்.
ஆல்ஃபா, இந்த ஆண்டில் எத்தனை பருவநிலை அகதிகள் இருப்பார்கள்?
கணக்கீடுகளின்படி 2047 இல் 2.3 கோடி பருவநிலை அகதிகள் இருப்பார்கள்.
மையாமியின் மக்கள்தொகை என்ன, ஆல்ஃபா?
மையாமியின் மக்கள்தொகை 8,03,935.
அதில் எத்தனை பேர் காப்பாற்றப்படுவதற்குத் தகுதியானவர்கள்?
அந்தக் கணக்கீட்டை என்னால் செய்ய முடியாது.
- உள்ளே வரலாமா? - நான் ஆடையின்றி இருக்கிறேன்.
நான் குட் நைட் சொல்ல விரும்பினேன்.
நன்றி, அப்பா. அது அனைத்தையும் சரிசெய்துவிடும்.
22 ஏப்ரல் பூமி தினம்
உண்மையைச் சொல்லுங்கள்
கஸ்டமின் ஏலம் வந்துள்ளது, அதுதான் மிகக் குறைந்த விலை.
மண்டலமாக்குதல் தீர்மானம் பற்றிக் கேட்க டேவிட் கோல்ட்பிளாட் கால் செய்திருந்தார்.
ஆம், எதுவும் தகவல் வந்ததா?
இந்த வாரம்தானே நமக்குத் தெரியப்படுத்த வேண்டும்?
இதுவரை ஃபர்ஸ்ட் பாப்டிஸ்ட், ஃபாண்டெய்ன்ப்ளூ ஹோட்டல் மற்றும்
ஹையலியாவில் இருக்கும் நாய்ப் பந்தய மைதானத்தைக் காப்பாற்றுவதாக அறிவித்துள்ளனர்.
இன்னும் அறிவிப்புகள் வரும்.
- திரு. ஸக்கர்? - சோஃபி, நர்ஸ் வந்துள்ளார்.
- டாக்டர் ஷா உங்களைச் சந்திப்பார். - பிறகு பேசுகிறேன்.
ஒரு பழைய கிளாஷ் பாடல் உள்ளது, “ஷுட் ஐ ஸ்டே ஆர் ஷுட் ஐ கோ.”
அந்தப் பாடல் தெரியுமா?
அன்பே, நீ என்னிடம் சொல்ல வேண்டும் நான் இருக்க வேண்டுமா போக வேண்டுமா?
நீ என்னுடையவள் என்றால்
ஆம், டாக், அது நான் பிறப்பதற்கு முந்தையதாக இருக்கலாம்.
விஷயம் என்னவெனில், ஆபத்துக் காரணிகள் அதிகரிக்கின்றன.
கோடைக்காலம் வருகிறது. கொசுவின் சீசன் வேறு.
தீவிரமான வெப்ப தினங்கள் மூளைக்கு அழுத்தத்தைக் கொடுக்கும்.
அவரது பிரச்சினையுடன், மையாமி அவரது ஆரோக்கியத்துக்கு ஆபத்தானது.
ஆனால் எல்லா இடங்களும் ஆபத்துதானே.
இந்த ஆண்டு புயல் சீசன் மிகவும் மோசமானதாக இருக்கும் எனக் கூறுகின்றனர்.
நிலாவானது மிகவும் விரைவாக ஆடிக்கொண்டிருக்கிறது.
அது தொடக்கத்திலிருந்தே ஆடிக்கொண்டுதான் இருக்கிறது.
- அது ஆடும். - அது இப்போது மோசமாக உள்ளது.
- ஆம், நாம்... ஹேய். - டாக்டர் கூறினாரா?
ஆம். கூறினார், அம்மா. இதைத்தான் நீங்கள் விரும்புகிறீர்களா?
விரும்புவதா?
நான் விரும்புவதில் இனி இந்த உலகத்திற்கு ஆர்வமில்லை.
உலகம் தன் சொந்த லாபத்திற்குத்தான் இயங்குகிறது.
உங்களுக்கு இங்கே பிடிக்குமே.
உங்களுக்கு மா-ஹாங், மெல்லிய ஓட்டு நண்டு ஆகியவை பிடிக்கும்.
அவர்கள் இப்போது டுலூத்தில் காலிஃபிளவரை வைத்துச் செய்கின்றனர்.
நன்றி, டாக்டர்.
- உங்களுக்கு டாக்டர் ஷாவையும் பிடிக்கும். - நான் மில்வாகீக்குச் செல்கிறேன்.
நான் இடம்பெயர்வு டீலுக்கு ஒத்துக்கொண்டேன்.
மோசமில்லை. வேண்டுமென்றால் விவரங்களைப் பகிர்கிறேன்.
அவர்கள் ஊக்கமளிக்கும் வகையில் துப்பாக்கியும் கொடுக்கின்றனர்.
இல்லை. என்... துப்பாக்கியைக் கொடுக்கும் எந்த இடத்திற்கும்
- நீங்கள் செல்ல வேண்டும்... - என் நண்பர்கள் அனைவரும் இடம்பெயர்வதற்கான டீல்களை
எடுத்துக்கொள்கின்றனர், மில்வாகீ அல்லது டுலூத். அல்லது கல்லறை.
உங்கள் அம்மாவுக்கு சிகாகோவில் சகோதரி உள்ளதாகக் கூறினார்.
உங்கள் சகோதரியை வெறுத்தீர்கள் என நினைத்தேன்.
தற்போதைய வெப்பத்தில் யாரையும் வெறுக்க முடியாது, மார்ஷல்.
வெளியே செல்லாத படகில் செல்வதைவிட முதல் படகில் ஊரைவிட்டுச் செல்லலாம்.
- நான் உங்களுடன் வர வேண்டுமா? - ஓ, கண்ணே. நீ அப்படிச் செய்யக்கூடாது.
இங்கிருப்பவர்களுக்கு நீ தேவை. அவர்கள் உன்னை நேசிக்கின்றனர்.
நீ எப்போதும் என்ன சொல்வாய்?
- ”தேவைப்படுபவர்களுக்கு ஆதரவளிக்கவும்”... - ”ஆடம்பரத்திற்கு முற்றுப்புள்ளி வைக்கவும்.” ஆம்.
சரி.
மக்கள் குழப்பத்திலும் விரக்தியிலும்
மூழ்குவதிலிருந்து காப்பாற்றும், அவசரகாலத்தில் ஆன்மீகரீதியாக உதவிபுரிபவர்.
நீ என்னைப் பார்த்துக்கொள்ள இஸ்ரேலை விட்டு வந்தாய்.
நான் இப்போது மையாமியை விட்டுச் செல்வது...
உன்னைப் பார்த்துக்கொள்ளும் விதமாக இருக்கலாம்.
ஜூன் 17, 2047.
மையாமிக்கான இன்றைய வானிலை அறிக்கை, மிதமான மேகமூட்டம் இருக்கும்,
அதிகபட்சம் 93 டிகிரி வெப்பத்துடன் 70% ஈரப்பதம் இருக்கும்.
பின்வரும் பகுதிகள் வெள்ளத்தால் மூடப்பட்டுள்ளன:
5வது தெருவின் தெற்கே ஓஷன் டிரைவ்,
22வது மற்றும் ஐ-95க்கு இடையிலான கோரல் வே,
தெற்குக் கடற்கரையும் விர்ஜினியா கீயும் மூடப்பட்டே இருக்கும்.
என் பார் மிட்ஸ்வாவுக்கு புதிய தேதி தேவை என நினைக்கிறேன்.
மேக்ஸ் பாரென்ஸ்டெய்ன் என்ற பையனுக்கு எனது தேதி இங்கே உள்ளது,
மேலும் அன்றைக்கான பகுதியை நான் ஏற்கனவே கற்றுக்கொண்டேன். நோவாவின் கதை.
ஆம். நான் மேக்ஸுக்கு அதைக் கற்பித்துக்கொண்டிருந்தேன்.
நோவா மற்றும் உடன்படிக்கையின் கதை.
- நான் அதன் பெரிய ரசிகை. - ஆம், அது புதுப்பித்தலின் அழகான கதை.
அதை அப்படியும் பார்க்கலாம்.
மேக்ஸ் வேறு தேதிக்கு மாற்றிக்கொள்வானா?
நான் கேப்ரியலாவின் கருத்தடை மாத்திரையை ஒளித்துவைப்பதை நிறுத்துவேன் என உறுதியளித்தால்
என் அப்பா மூலம் அவனுக்கு பணம் கொடுத்து தேதியை மாற்ற முடியும்.
நான் அதற்கு ஒப்புக்கொண்டால் நீ எப்படி உணர்வாய்?
நீங்கள் எப்படி உணர்வீர்கள்?
உனக்கு ஒரு புதிய தேதியையும்...
டோராவின் புதிய பகுதியையும் கண்டறியலாமா?
ஆதியாகமகத்தின் பிற்பகுதியில் ஏதாவது.
அது எதைப் பற்றியது?
அது அதிக ஊழலும் நீதியும் நிறைந்த காலம் பற்றிப் பேசுகிறது,
அது தவறுக்கேற்ற தண்டனை கிடைக்கும் காலம்.
அதை நாம், “மிட்டா கெனெகெட் மிட்டா” என்றழைப்போம்.
நம்பினால் நம்பு, என் பாட் மிட்ஸ்வாவில் இதே பகுதியைத்தான் நான் படித்தேன்.
வேறு யாரும் இதைப் படிக்கவில்லையா?
கோரின் குடும்பத்தினர் இடம்பெயர்வு டீலை எடுத்துக்கொண்டு வின்னிபெகுக்குச் செல்கின்றனர்,
அதனால் அந்தத் தேதி கிடைக்கும், நீ விரும்பினால்.
அரசிடமிருந்து முடிவு வந்துவிட்டது, ரபை.
அலானா, நீ அதைப் படித்துப் பார்த்து, அது உனக்கு உத்வேகம் அளிக்கிறதா எனப் பார்க்கிறாயா?
- சோஃபி, நீ முடிந்தால்... - ஆம்.
- வா, கண்ணே. - ஹாய்.
அது அழகாக உள்ளது...
அது மிகவும் சிறப்பான பகுதி.
ரபைதான் அதை...
ரபை ஸக்கர், டெம்பிள் இஸ்ரேல் இப்போது பாதுகாப்பதற்கான
தகுதிபெறவில்லை என்று ஃப்ளோரிடா ஸ்டேட் கடல் மட்டத் தணிப்புத் துறை
தீர்மானித்துள்ளதை உங்களுக்குத் தெரிவிப்பதற்கு வருந்துகிறோம்.
இந்தத் தீர்மானம் தவறாக எடுக்கப்பட்டது என...
அடச்சை.
மன்னிக்கவும். இங்கே யாரும் இருந்ததாக எனக்குத் தெரியவில்லை.
- நீங்கள்? - ஜூலியா. பிளம்பர்.
மார்ஷல். ரபை.
அப்படியா? நான் உண்மையான ரபையை இதுவரை பார்த்ததில்லை.
நீங்கள் கடவுளுடன் பேசுவதை நான் குறுக்கிட நினைக்கவில்லை.
இல்லை, கடவுள் முதலில் ஒரு சிறப்பான ரபையைத் தேர்வுசெய்திருப்பார்.
பம்ப்களுக்கு ஈர்ப்பத சென்ஸாரை எங்கே
பொருத்த வேண்டும் எனக் கடவுளுக்குத் தெரியுமா என யோசிக்கிறேன்.
அந்த அலமாரியில் வைக்கலாமா?
அதில்தான் நாங்கள் டோராவை வைப்போம்.
அது தரையைத் தொட்டால் நான் 40 நாட்களுக்கு நோன்பு இருக்க வேண்டும்,
அதனால் அது அலமாரி இல்லை.
நான் அதைப் பார்க்கலாமா?
இந்த டோரா இஸ்ரேலில் தீயில் இருந்தது.
அகதிகள் முகாமுக்கு அருகில் ஒரு காட்டுத் தீயில்.
நான் ரபையான அன்று இது என்னிடம் கொடுக்கப்பட்டது.
இதில் என்ன கூறப்பட்டுள்ளது?
நேர்மையான, நிறைவான வாழ்க்கை வாழ்வதற்குத் தேவையான அனைத்தும் கூறப்பட்டுள்ளது.
நீங்கள் அப்படி வாழ்கிறீர்களா?
என்ன?
நிறைவான வாழ்க்கை.
அனைவரும் பார்ஸ்லியை உப்பு நீரில் இரண்டு முறை நனைப்போம்.
கடலை மறப்பது கடினம். நாம் தான் தினமும் மூழ்குகிறோம்.
இந்த வாரத்தில் நான்கு நாட்கள்.
இன்னொரு கேள்வி உள்ளது.
- மூன்று கேள்விகள் என நினைத்தேன். - ஆம்.
புத்தகத்தில் நான்கு உள்ளன என்றுள்ளது.
அதனால்தான் அதன் பெயர் நான்கு கேள்விகள், கேப்ரியலா.
மோசமாக நடந்துகொள்ளாதீர்கள், அப்பா.
அவர் மோசமாக நடந்துகொள்ளவில்லை. அவளுக்குக் கற்பிக்கிறார்.
ஒவ்வொரு வாக்கியத்திலும் ஒருவரது பெயரைப் பயன்படுத்தும்போது,
அது மோசமாக நடப்பதுதான், அம்மா.
நான்காவது கேள்வியைக் கேட்போம், அலானா. நான் கவனிக்கிறேன்.
”மற்ற அனைத்து இரவுகளிலும், நாம் நமது உணவுகளை எந்த முறையில் சாப்பிடலாம்.
ஏன் இந்த இரவில் நாம் மேசையைச் சுற்றி சாய்ந்த நிலையில் அமர்கிறோம்?”
அதற்கு நீ பதிலளிக்கிறாயா?
ஓ, சரி.
”இந்தக் கேள்வி பண்டைய ரோமைப் பற்றியது,
அப்போது பணக்காரர்கள் படுக்கையில் ஒரு முழங்கை மீது
படுத்துக்கொண்டு, அடிமைகளும் பணியாளர்களும் அவர்களுக்கு
ஊட்டிவிடுவதுதான் வழக்கமாக இருந்தது.
நம் மக்கள் அப்படி ரிலாக்ஸாகச் சாப்பிடுவதை
சுதந்திரம் மற்றும் செழிப்பின் அறிகுறியாகக் கருதினர்,
அதனால் நம் மக்கள் சுதந்திரத்திற்காக எவ்வளவு ஏங்கினார்கள் என்பதை நினைவுகூர
செடர் அன்று நாம் ஒரு பக்கம் சாய்ந்துகொண்டு சாப்பிடுகிறோம்."
நான் சாய்ந்துகொள்வதை மறுக்கிறேன்.
ஏன், கண்ணே? என்ன?
ஏனெனில் மையாமியில் நிறைய பேர்
பிறர் கோல்ஃப் விளையாடுவதற்காக, தங்களை வறுமைக்கோட்டிற்குக் கீழே
வைத்திருக்கும் ஊதியத்திற்கு வேலை பார்க்கின்றனார்.
மற்றவர்கள் கடினமாக உழைத்து தங்கள்
மகள்களுக்கும் பெற்றோருக்கும் முன்னாள் மனைவிகளுக்கும் தேவையானதைக் கொடுக்கின்றனர்,
இருந்தாலும் தினமும் இரவு அவர்களது வீட்டிலேயே, வாழ்வில் வெல்வதற்கான வெறி இருப்பதால்
அதைப் பற்றி மோசமாக உணர்கின்றனர்.
எனக்கு இன்னொரு கேள்வி உள்ளது.
நான்கு கேள்விகள் மட்டும்தான். நீ அதை நன்றாகப் படித்துவிட்டாய். இப்போது சாப்பிடலாம்.
நான் என் கேள்வியைக் கேட்பேன்.
கடவுள் ஏன் நமக்கு இதைச் செய்கிறார்?
இதுதான் என் கேள்வி.
என்ன செய்கிறார்? என்ன... கடவுள் என்ன செய்கிறார்?
விளையாடுகிறீர்களா, அப்பா?
உங்களைச் சுற்றி நடப்பதை நீங்கள் பார்க்கிறீர்களா?
நீ...
- ஓ, கண்ணே. - அலானா.
- அலானா, கண்ணே. - இல்லை. நீ உட்காரு.
அலானா.
மையாமியில் இருப்பவர்கள் பற்றி நீ கூறியது எனக்குப் பிடித்துள்ளது.
- உன் அனுதாபம் பிடித்துள்ளது. - என்ன?
உங்களுக்கு மகன் பிறந்தது மகிழ்ச்சியாக உள்ளதா?
ஆம்.
நம் கோப்பைகளை மீண்டும் நிரப்புவோம்.
உங்கள் கிளாஸைக் கொடுக்கிறீர்களா, ரபை?
இந்தாருங்கள்.
இசபெல்?
பெருந்தொல்லைகள் பற்றிய பகுதிக்கு வா, மார்ஷல்.
எனக்கு அந்தப் பகுதி பிடிக்கும். இறுதியில் கடவுள் அடிமைகளை விடுவிப்பார்.
இருந்தாலும், அதற்கு அதிகமான நேரம் எடுத்துக்கொள்வார்.
அடிமைத்தனத்திலிருந்து நம் விடுதலையைக் கொண்டாடும்போது,
அது மிகவும் கடுமையான போராட்டத்திற்குப் பிறகு கிடைத்தது என்பதையும்
அது எப்போது வேண்டுமானாலும் பறிபோகலாம் என்பதையும் ஒப்புக்கொள்ள வேண்டும்.
அதனால் நாம் ஒன்றாக இருக்கும் இந்த நேரத்தைப் பாராட்டுவோம்.
இது நமது கடைசியாக இருக்கலாம்.
வீடில்லாதவர்கள் அதைக் கேட்டதில் மகிழ்ச்சி. கடவுளே.
சோஃபி.
நாம் ஒவ்வொரு பெருந்தொல்லையாகக் கூறி ஒவ்வொன்றுக்கும் ஒரு துளி ஒயினை வெளியே விடுவோம்.
ரத்தம். தவளைகள்.
பேன்கள். மிருகங்கள்.
கொள்ளை நோய், கொதித்தல், ஆலங்கட்டி மழை,
வெட்டுக்கிளிகள், இருள், முதற்குழந்தைகளின் மரணம்.
பேன்களையும் வெட்டுக்கிளிகளையும் ஒன்றாக்கலாம் போலத் தெரிகிறது, இல்லையா?
ஒன்பதாகக் குறைத்துவிடலாமா?
பாஸ்ஓவரில் பரிந்துரைப் பெட்டி இல்லை.
ஒன்று தெரியுமா? இந்த ஆண்டு நான் அதை அதிகரிக்க விரும்புகிறேன்.
ஊழல் அரசாங்கங்கள், ஆடிக்கொண்டிருக்கும் நிலவுகள்
தீவிர வெப்பம், அதிகரிக்கும் கடல் மட்டம்.
- ஆமென்! - ஆமென்.
மேல்முறையீட்டுச் செயல்பாடுகள் உள்ளன, ரபை.
அதில் நம்பிக்கை உள்ளதா?
நாம் எகிப்திலிருந்தே வந்துவிட்டோம். எப்போதும் நம்பிக்கை உண்டு.
அந்த ஜன்னலை உருவாக்கப் போதுமான
நன்கொடை கொடுத்ததற்காக உங்கள் அப்பா நினைவுகூரப்படுவார்.
ஆம், அவர் இந்தக் கோவிலை நேசித்தார்.
இதைக் காப்பாற்ற அவர் எதையும் செய்திருப்பார்.
என் குடும்பமும் அப்படித்தான்.
நாங்கள் அனைவரும் கோல்ட்பிளாட் குடும்பத்தின் தாராள நன்கொடையால் பயனடைந்துள்ளோம்.
நீங்கள் போர்டுக்கு முன்னிலையில் வந்தது எனக்கு நினைவுள்ளது.
நான் சந்தேகமாக இருந்தேன், ஆனால் உங்கள் அப்பா எனக்கு உறுதியளித்தார்.
இல்லை, தவறாக நினைக்காதீர்கள். உங்களைப் பணியமர்த்தியதில் எனக்கு மகிழ்ச்சி.
இருந்தாலும், நீங்கள் அந்த பிரெசென்டேஷனை, சொதப்பிவிட்டது போலத் தெரிகிறது.
நான் மேல்முறையீட்டைத் தயார்செய்கிறேன். அனைத்து நம்பிக்கைச் சமூகங்களின்...
- மேல்முறையீடா? உங்களைப் பாருங்கள். - ...முன்னணித் தலைவர்களும்...
நான் மேல்முறையீடு செய்யக் கூடாதா?
ஃபான்டெயின்ப்ளூ ஏன் காப்பாற்றப்படுகிறது எனத் தெரியுமா?
அல்லது அந்தப் பந்தய மைதானம்?
அல்லது உங்கள் நண்பர் ரெவெரெண்ட் மெக்கீயின் வழிபாட்டுத் தலம்?
அல்லது பிஸ்கேய்ன் போல்வார்டில் இருக்கும் எந்தவொரு இடமும்?
ஏனென்று தெரியுமா?
இது ஃப்ளோரிடா, ரபை. இது சொர்க்கம் இல்லை.
உங்கள் கால்களை உலர்வாக வைத்திருக்க, சில கைகளுக்கு லஞ்சம் கொடுக்க வேண்டும்.
நீங்கள் என்ன சொல்கிறீர்கள் என்று எனக்குத் தெரியவில்லை.
என் மகனுக்கு கால் செய்யுங்கள் என்கிறேன்.
ஏனெனில் அவனால் வேலையை முடிக்க வைக்க முடியும், சரியா?
- நீங்கள்... - ஹாரிஸ் நல்லவன், ரபை.
அவன் உங்களுக்குத் தவறாக வழிகாட்ட மாட்டான்.
சரி.
அவள், “கடவுள் ஏன் நமக்கு இதைச் செய்கிறார்?” என்றாளா?
ஆம், பிறகு அவள் தன் அறைக்கு ஓடிச் சென்று வானிலை அறிக்கையைக் கேட்டாள்.
ஏன் கடவுள் என்ன செய்கிறார்?
அவள் அதைத் தெளிவாகக் கூறவில்லை,
ஆனால் ஒட்டுமொத்தமாக அது நல்லதாகத் தெரியவில்லை.
கடவுளுக்கு நம்மிடம் பிரச்சினை உள்ளது. குறிப்பாக என்னிடம்.
அது வெறும் கேள்விதான்.
கேள்விகள் நல்லது என்றீர்கள்தானே?
ஆம், ஆனால் அவை சரியான கேள்விகளாக இருக்க வேண்டும்.
ரபையுடன் தனியாகப் பேச வேண்டும், வெளியே செல்ல முடியுமா, அன்பே?
சரி. கண்டிப்பாக.
என்ன...
உங்களை நான் வெளியே கூட்டிச் செல்கிறேன்.
உங்களுக்கு என்ன உதவி வேண்டும்?
ரபை, என்னால்தான் உங்களுக்கு உதவ முடியும் என என் அப்பா கூறினார்.
இந்த அரசியல்வாதிகள்.
அதர்ம காரியங்கள்.
எதிலும் நீங்கள் ஈடுபட விரும்ப மாட்டீர்கள். என்னை நம்புங்கள்.
நான் இங்கேயே பணிபுரிவதை விரும்புகிறேன்.
இல்லை, நீங்கள் அதைச் சிறப்பாகச் செய்கிறீர்கள்.
உங்கள் கவனத்தால் அலானா ஏற்கனவே பயனடைகிறாள் எனத் தெரியும்,
அவள் தொல்லை கொடுக்ககூடியவள்.
அதாவது, நாம் அனைவரும் அந்த வயதைக் கடந்துள்ளோம்.
இந்தச் சமூகத்தில் நீங்கள் செய்யும் வேலையை நாங்கள் அனைவரும் பாராட்டுகிறோம்.
நீங்கள் மனிதநேயமிக்கவர். என் அப்பா கூறுவது போல, “மென்ஸ்ச்”.
”மென்ஸ்ச்”. அது மிகப்பெரிய பாராட்டு.
இந்தக் கோவில் நீருக்கடியில் மூழ்குவதால் யாருக்கும் பயனில்லை, ரபை.
யாருக்கும்.
அதை நாம் ஒப்புக்கொள்ள முடியும். சரிதானே?
யாருக்கும்.
நல்லது.
நீ என்ன பகுதியைப் படிக்கிறாய்?
சாடம் மற்றும் கமோரா.
அதில் என்ன நடக்கும்?
இரண்டு நகரங்களையும் கடவுள் எரித்து அழித்துவிடுவார்.
லாட் என்ற நபரைக் காப்பாற்றுகிறார், ஆனால் அவரது மனைவி எதையோ வீட்டில்
மறந்து வைத்ததால், அவரை உப்புத் தூணாக மாற்றுகிறார்.
மோசம்.
- நான் மேக்ஸ். உன் பெயர் என்ன? - அலானா.
உனக்கு நோவா மற்றும் உடன்படிக்கைதானே?
”என் வானவில்லை மேகங்களில் அமைத்தேன்,
அது எனக்கும் பூமிக்குமான உடன்படிக்கைக்கான அடையாளமாக இருக்கும்.”
உண்மையாகவா?
இந்த ஆண்டு டாம்பாவில் வளர்ந்த சிவப்புப் பாசி பற்றியோ
பிஸ்கேய்ன் விரிகுடா பவளப் பாறைகள் வெள்ளையாவது பற்றியோ எதுவுமில்லையோ?
என் அப்பாவில் ஸ்னோர்கெல் பிசினஸ் போன ஆண்டு மூடப்பட்டது.
எல்லா பவளப் பாறைகளும் இறந்துவிட்டன.
நீ என் பாட் மிட்ஸ்வாவுக்கு வர வேண்டும்.
நான் மனிதநேய மீறல் மற்றும் தெய்வீகத் தண்டனை பற்றி
ஆய்வு செய்யலாம் என்று திட்டமிட்டுள்ளேன்.
உனக்கு அது சுவாரஸ்யமாக இருக்கலாம்.
நன்றி. என்னை நிறைய பேர் அழைக்க மாட்டார்கள்.
அலானா கோல்ட்பிளாட்.
வெப்பநிலையைப் பாருங்கள்.
இன்னும் நூற்றாண்டின் நடுப்பகுதி கூட வரவில்லை, அதற்குள் 1.8 டிகிரி அதிகரித்துவிட்டது.
புயல் சீசன் ஆகஸ்டில்தான் வரும். இப்போது அது ஏப்ரலில் தொடங்குகிறது.
அண்டார்டிகாவில் இருக்கும் த்வேய்ட்ஸ் பனிப்பாறையை கடவுள் உடைத்தால்...
- சரி, சரி. கடவுள் அதைச் செய்வதற்கான காரணம்? - ...கடல் மட்டம் அதிகரித்து...
அது கடவுளின் பனிப்பாறை இல்லையா?
சரி, உன் கேள்வி, “ஏன் கடவுள் இதைச் செய்கிறார்?” என்பதா?
அல்லது “கடவுள் ஏன் இதைத் தடுக்கவில்லை?” என்பதா?
ஆனால் அதைவிடச் சிறப்பான கேள்வி, “நாம் ஏன் இதை நிறுத்தவில்லை?”
சரியா? அது நம்முடைய பனிப்பாறையும்தான்.
சரி. அதற்கு உங்களிடம் பதில் உள்ளதா?
முனிவர் அலானா கோல்ட்பிளாட் ஒருமுறை,
”மனிதர்கள் கேவலமானவர்கள் என்பதால் இருக்கலாம்” என்று கூறினார்.
லினென் பிளௌஸ்களை விடு. சிகாகோவில் கடுமையாகக் குளிர்கிறது.
காஷ்மீர் உடை மட்டும் இருக்கட்டும்.
சரி. சிகாகோவில் கதகதப்பாகவும் இருக்கும், அம்மா.
உங்களுக்கு லினென் தேவைப்படலாம்.
நான் இந்த இடத்தை மிஸ் செய்வேன்.
ஆம். இந்த இடம் உங்களை மிஸ் செய்யும்.
புதிய வரைபடத்தில் லிட்டில் ஹைட்டியைத் தவிர வேறெதுவும் இல்லை.
அவர்கள் ஜெப ஆலயத்தை அங்கே நகர்த்தியிருக்கலாம் என விரும்புகிறேன்.
இந்தக் கோவில் பாதுகாப்புக்கான இடமாக மாற்றப்படும் என
நம்புவதற்கு ஒரு காரணம் உள்ளது.
டெம்பிள் இஸ்ரேல் நிலைத்து நிற்கும்.
நீங்கள் சில லினென் ஆடைகளை எடுத்துச் செல்கிறீர்கள்.
அந்த இடத்தைக் காப்பாற்ற நீ எதுவும் செய்வாய் எனத் தெரியும்.
எப்போது தெரியும்?
எப்போது வேண்டுமானாலும் வரலாம்.
ஆல்ஃபா, ஃப்ளோரிடா மாநிலத்தில் ஒரு பொது அதிகாரிக்கு லஞ்சம்
கொடுக்க திட்டமிடுவதற்கான தண்டனை என்ன?
லஞ்சம் இரண்டாம் நிலைக் குற்றமாகும்,
அதற்கு 15 ஆண்டுகள் வரை சிறையும்
20,000 டாலர் அபராதமும் கிடைக்கும்.
ஃப்ளோரிடா குற்றவியல் தண்டனைக் குற்றங்களில் பத்தில் ஏழாவது தரத்தில் அது உள்ளது...
உலகம் தனக்கு லாபமானதையே செய்கிறது.
நாம் அனைவரும் அடுத்த பாஸ்ஓவருக்கு இருப்போம் என நினைக்கிறீர்களா?
பம்ப்களை நிரந்தரமாக அமைக்க வேண்டும் என்று...
நீ அந்த இடத்தைக் காப்பாற்ற எதையும் செய்வாய் எனத் தெரியும்.
அடுத்த முறை என்பது இருக்கும்.
நீங்கள் பிரெசென்டேஷனில் சொதப்பியது போலத் தெரிகிறது.
- வாக்னரைத் தேர்வுசெய்யுங்கள். - ரபை,
- என்னால்தான் உங்களுக்கு உதவ முடியும். - பம்ப்கள் விலை அதிகமானவை.
இது ஃப்ளோரிடா.
நம் கால்களை உலர்வாக வைத்திருக்க, சில கைகளுக்கு லஞ்சம் கொடுக்க வேண்டும்.
நான் மழையில் பாடுகிறேன்
மழையில் பாடுகிறேன்
என்னவொரு அற்புதமான உணர்வு
நான் மீண்டும் மகிழ்ச்சியாக உள்ளேன்
மேலே இருக்கும் இருண்ட மேகங்களைப் பார்த்துச் சிரிக்கிறேன்
சூரியன் என் இதயத்தில் உள்ளது நான் காதலுக்குத் தயாராக உள்ளேன்
அந்த இடத்திலிருந்து அனைவரையும்
புயல் மேகங்கள் விரட்டட்டும்
மழையுடன் வாருங்கள் என் முகத்தில் புன்னகை உள்ளது
நான் மகிழ்ச்சியான பாடலுடன் பாதையில் நடந்துசெல்கிறேன்
நான் மழையில் பாடுகிறேன்
ஹலோ, ரபை ஸக்கர்.
கடல் மட்டத் தணிப்புத் துறை, டெம்பிள் இஸ்ரேலின் பாதுகாப்புக்கான விண்ணப்பத்தை
மறு மதிப்பாய்வு செய்தது,
எங்களிடம் சில நல்ல செய்தி உள்ளது.
இதுபோன்ற நாட்களில், இதுபோன்ற காலத்தில்,
தேர்வுசெய்யப்பட்டவர்களின் கருத்தைச் சிந்திப்பது ஆசையைத் தூண்டுவதாக இருக்கும்.
எதற்காகத் தேர்வுசெய்யப்பட்டவர்கள்?
உயிர் பிழைத்திருக்க...
தேர்வுசெய்யப்பட்டவர்கள்.
நம் கோவில் அழிக்கப்படாது என்பதைத் தெரிவிப்பதில் மகிழ்ச்சியடைகிறேன்.
நம் ஆன்மீக இல்லத்தைக் காப்பாற்றியதற்கு
இறைவனுக்கு நன்றி சொல்வோம்,
அத்துடன் வரும் பொறுப்பையும் நாம் ஏற்போம்.
இந்த ஆசீர்வாதத்திற்காக டாலஹாஸ்ஸீயில் இருக்கும் நம் தலைவர்களுக்கு நன்றி கூறுவோம்.
நோயேஃபீ-47.
இதுவரை தடுப்பூசி போடாதவர்கள் போடும்படி கேட்டுக்கொள்கிறேன்,
தேங்கியிருக்கும் நீர் பற்றி கொசு ஒழிப்பு மையங்களிடம் புகாரளியுங்கள்.
- ரபை? - என்ன?
உண்மையிலேயே கடவுள் இந்தக் கோவிலைக் காப்பாற்றினாரா அல்லது இது ஒரு குறிப்பிட்ட மனிதரின் வேலையா?
- ஏன்... - உணவளித்துவிட்டு துரோகம் செய்கிறீர்களா?
- மன்னிக்கவும்? - அவமானமாக உள்ளது, ரபை.
- எனக்குத்... எனக்கு... - நாங்கள் அனைவரும் உங்களை நம்பினோம்!
வரவிருக்கும் துயரங்களுக்கு நீங்கள் அனைவரும் தகுதியானவர்கள்!
- இருங்கள். என்ன... - ஹேய், என்ன வருகிறது எனத் தெரியுமா?
உங்களை இழுத்துச் செல்ல சமூகச் சேவைகள் வருகின்றன!
திரு. கோல்ட்பிளாட், நன்றாக இருக்கிறீர்களா?
- என்ன? - மோசமான கொசுக்கடி.
இல்லை, இது ஒரு நீர்க்கட்டி. எனக்கு அடிக்கடி வரும்.
என் மகன் உங்களுடன் பேச விரும்புகிறான், சரியா?
சரி.
என்னை எதில் ஈடுபடுத்தியுள்ளீர்கள்?
ஒருவர் வெல்வதற்கு, வேறொருவர் தோற்க வேண்டும். அது டோராவில் உள்ளது என நினைக்கிறேன்.
இல்லை, அது கூடைப்பந்தாட்டம், டோரா இல்லை.
இது பயனளிக்குமா எனத் தெரியவில்லை, ஜெப ஆலயத்தைக் காப்பாற்ற, வீடில்லாதவர்களுக்கான
மையத்தைக் கொடுக்க வேண்டும் என்பது எனக்குத் தெரியாது,
ஆனால் மாநிலத்தால் அனைத்தையும் காப்பாற்ற முடியாது, ரபை.
எனக்குத் தெரிந்தவரை கடவுளால்தான் அது முடியும்.
அவர்கள் எங்கே போவார்கள்?
மனசாட்சியில்லாமல் கூறவில்லை, ரபை,
ஆனால் அவர்கள் ஏற்கனவே வீடில்லாதவர்கள்தான்.
அவர்கள் எங்கேயும் அப்படி இருக்க முடியாதா?
நாம் வென்றுள்ளோம், ரபை. அதை நினைத்துப் பாருங்கள்.
நாம் இப்போது பாதுகாப்பாக இருப்பதால் நீங்கள் செய்யக்கூடிய நல்லதை நினைத்துப் பாருங்கள்.
ஆல்ஃபா, மார்ஷல் ஸக்கர் பற்றிய அனைத்தையும் காட்டு.
சமூக ஊடகம், கட்டுரைகள், பேட்டிகள், பர்ச்சேஸ்கள்?
அனைத்தும்.
ஆல்ஃபா சமூகத்தில் இருந்து, ஜூலை 17, 2037.
நாம் நெருக்கடிக் காலத்தில் வாழ்கிறோம்.
இங்கிருந்து நெருக்கத்தில்,
சுற்றுச்சூழல் ரீதியில் இடம்பெயர்ந்த மக்களுக்கு நீரும் உணவும் தேவைப்படுகிறது.
கண்டிப்பாக...
- வராதீர்கள். - எலீ வீஸெல் கூறியது போல,
- உன் தாத்தா, கண்ணே. - ”நாம் ஒரு தரப்பைத் தேர்வுசெய்ய வேண்டும்.
அவர் இறந்துவிட்டார்.
நடுநிலைத்தன்மை ஒடுக்குபவருக்கே உதவும், பாதிக்கப்பட்டவருக்கு இல்லை.”
அவர் அதை செபாஸியஸ் நீர்க்கட்டி என்றார். அந்த நீர்க்கட்டியால் யார் சாவார்கள்?
அம்மா, அது ஒரு கொசுக்கடி என்று டாக்டர் கூறினார்.
- கொசுக்கடி. - அடுத்து என்ன நடக்கும், ரபை?
கொள்ளை நோய். வெள்ளம். வெப்பம்.
ஜார்ஜியா முழுவதும் தீ. லத்தீன் அமெரிக்காவில் பஞ்சம்.
இந்தோனேஷியாவில் போர்கள்.
கடவுள் நம் கவனத்தைப் பெற முயல்கிறார் என இன்னும் தோன்றவில்லையா?
கடவுள் மீது நம் கவனம் எப்போதும் இருக்க வேண்டும். நல்லதிலும் கெட்டதிலும்.
நாம் கடவுளுக்கு எவ்வளவு நெருக்கத்தில் உள்ளோமோ, கடவுள் நமக்கு அவ்வளவு நெருக்கத்தில் இருப்பார்.
அப்படித்தான் அன்பு வேலை செய்யும்.
ஆனால் அலானா சொல்வது சரிதான், ரபை. நம் உலகத்துக்கு என்ன நடக்கிறது?
அது...
- ஒரு மனிதர் இறந்துள்ளார். - ஆம்.
அதிகாரமிக்க ஒரு மனிதர்.
- அதிகாரமிக்கவர். - உலகத்தில்...
மாற்றத்தை ஏற்படுத்திய மனிதர்.
அது...
ஆனால் நாம் அனைவரும் இறப்போம்.
அது வாழ்வின் துயரம் இல்லை, முடிவுதான்.
விலைமதிப்புள்ளதாக இருக்க, அது முடிய வேண்டும்.
என்னால் சொல்ல முடிவதெல்லாம்...
நம்பிக்கை என்பது சில நேரம் நாம் பதில் இல்லாமல், வெறும் அறிவுடன்
முன்னே செல்ல வேண்டும், பதில் உங்களிடம் வரும்.
சரியான நேரத்தில் வரும்.
- என்ன வேண்டும்? - பின்னால் செல்லுங்கள்.
- எதுவும் புரிகிறதா? - நாங்கள் ஹாரிஸ் கோல்ட்பிளாட்டுக்காக வந்துள்ளோம்.
நீங்கள்...
ஹாரிஸ் கோல்ட்பிளாட், நாங்கள் எஃப்பிஐ.
உங்களைக் கைதுசெய்கிறோம். நீங்கள் அமைதியாக இருப்பதற்கான உரிமை உள்ளது.
அவரது தந்தை இப்போதுதான் இறந்துள்ளார்.
அவர் வேதனையில் இருக்கிறார்.
- இதைக் கடினப்படுத்தாதீர்கள், ஹாரிஸ். - மன்னிக்கவும்.
என்ன நடக்கிறது? நான் தான் இங்கே ரபை.
- திரு. கோல்ட்பிளாட்டைக் கைதுசெய்கிறோம். - எதற்காக?
பொது அதிகாரிக்கு லஞ்சம் கொடுத்ததற்காக. லஞ்சம் கொடுக்கத் திட்டமிட்டதற்காக.
- ஹாரிஸா? - மோசடி. மிரட்டி பணம் பறித்தல்.
- இல்லை, நான் நம்ப மாட்டேன். - நான் என்ன செய்தாலும், உங்களுக்காகத்தான் செய்தேன்.
உனக்காகவும்.
உங்களுக்காகவும், ரபை. என்ன செய்திருக்க வேண்டுமோ அதைத்தான் செய்தேன்.
எல்லாமே மூழ்கிக்கொண்டிருக்கிறது.
மேலும், உங்களில் எனக்கு மட்டும்தான் நீந்தத் தெரியும்.
என்ன இது?
- பரவாயில்லை, அன்பே. - பரவாயில்லை என்றால் என்ன?
நீங்கள் அவர்களை நிறுத்துகிறீர்களா...
அவர்களை...
ஸ்டான்லி புயல் 2047 இன் 41வது புயல்.
நான்காம் கட்ட புயலானது அதிகபட்ச வேகமாக
மணிக்கு 150 மைல் வேகத்தில் வீசும் என்பதாலும், புயலின் உச்சத்தால் நீர்மட்டம் தோராயமாக
22 அடி உயரும் என்பதால், இந்த வாரத்தின் பிற்பகுதியில் நிலச்சரிவு எதிர்பார்க்கப்படுகிறது.
பலத்த மழையால் வெள்ளம் ஏற்படும்,
மையாமியின் இறக்கமான பகுதி மக்கள், உயரமான இடத்திற்குச் செல்லப் பரிந்துரைக்கப்படுகின்றனர்.
இன்று, அலானா கோல்ட்பிளாட் இந்த பாட் மிட்ஸ்வா தினத்தில்
நம் சபையில் இணைகிறார்.
அவள் கட்டளையைப் பின்தொடர்பவராகவும்
நம் சமூகம் மற்றும் கடவுளின் பார்வையில், தன் செயல்களுக்குப்
பொறுப்பானவராகவும் மாறுகிறார்.
அலானா ஓர் அர்ப்பணிப்புள்ள மாணவி, உண்மையைத் தேடுபவர்.
இன்று, அலானா நம்மிடம்
சாடம் மற்றும் கமோராவின் அழிவு பற்றிப் பேசுவார்.
ஆதியாகமம் 19.
இறைவன் சாடமையும் கமோராவையும் எரித்துச் சாம்பலாக்கியதும்
65,000 பேரைக் கொன்றதும் தெரியும், ஆனால் ஏன் என்பதுதான் கேள்வி?
அதற்கு அவர்கள் என்ன செய்தனர்?
ரபைகள் “மிட்டா கெனெகெட் மிட்டா” பற்றிக் கூறுவார்கள்.
”குற்றத்திற்கேற்ற தண்டனை கிடைக்கட்டும்.”
அவர்கள் சுயநலவாதிகளா? குரூரமானவர்களா?
பொருள் மீது பற்றுள்ளவர்களா, மனிதநேயமற்றவர்களா?
அவர்கள் நம்மைவிட வித்தியாசமானவர்களா?
கமான். உங்கள் நடத்தைகளை கடவுள் கண்டுகொள்ள மாட்டார் என நினைத்தீர்களா?
இல்லை.
வாரத்தில் ஐந்து நாட்கள் வெள்ளம் வருகிறது, வீடுகள் கட்டைகளில் உள்ளன,
ஏனெனில் நம் நகரம் ஏழைகளின் பிணங்களின் மீது மிதக்கிறது.
அதனால் தவறு செய்யாதீர்கள்.
நான்காம் நிலை தண்டனை நம்மை நோக்கி மணிக்கு 153 மைல் வேகத்தில் வருகிறது,
அதன் பெயர் ஸ்டான், இந்த ஆண்டின் 41வது புயல்.
- அதனால் உடன்படிக்கை கிடக்கட்டும், என்றார் கடவுள். - ஹேய். சரி.
ஹேய், அலானா, அது போதும்.
கடவுள் இந்த உலகத்தை அழித்து மீண்டும் தொடங்கப் போகிறார்.
உயிர் பிழைத்திருக்க அவர் யாரைத் தேர்வுசெய்வார்?
கண்டிப்பாக என் அப்பாவை இல்லை. அவர் பொது அதிகாரிகளுக்கு லஞ்சம் கொடுக்கிறார்.
கடவுளின் தண்டனைக்கு என்னால் காத்திருக்க முடியவில்லை.
பரவாயில்லை. இடைவேளை எடுத்துக்கொள்வோம்.
அதனால்தான் அவரைப் பற்றி போலீஸிடம் கூறினேன்.
- அவளை நிறுத்துகிறீர்களா? - ஹேய். இல்லை.
அலானா, போதும், சரி.
கட்டளைகளைப் பின்தொடர்பவராக நீ உன் பெற்றோரைப் பெருமைப்படுத்த வேண்டும்
என்பதை உனக்கு நினைவூட்டுகிறேன். இப்போது...
- உங்களுக்குச் சிலவற்றை நினைவூட்டவா? - அமைதி. ஒன்றுமில்லை.
- ஆல்ஃபா, மார்ஷல் ஸக்கர்... - நாம் மீண்டும் தொடங்குவோம். நாம்...
...ஜூலை 17, 2037ஐப் பிளே செய்.
நாம் நெருக்கடிக் காலத்தில் வாழ்கிறோம்.
இங்கிருந்து நெருக்கத்தில்,
சுற்றுச்சூழல் ரீதியாக இடம்பெயர்ந்த மக்களுக்கு நீரும் உணவும் தேவைப்படுகிறது.
கண்டிப்பாக,
அந்தச் சூழலை மேம்படுத்த முயலாத எந்தத் தலைவரும் அதற்கு உடந்தைதான்.
எலி வீஸல் கூறியது போல, ”நாம் ஒரு தரப்பைத் தேர்வுசெய்ய வேண்டும்.
நடுநிலைத்தன்மை ஒடுக்குபவருக்கே உதவும், பாதிக்கப்பட்டவருக்கு இல்லை.”
ஆனால் நீங்கள் இஸ்ரேலிலிருந்து வந்துவிட்டீர்கள், இல்லையா?
அந்த அகதிகளை உதவியின்றித் தவிக்க வைத்துவிட்டு வந்துவிட்டீர்கள்.
இல்லை, நான் இஸ்ரேலில் பட்ட கஷ்டம் உனக்குத் தெரியாது.
- அல்லது ஏன் வந்தேன் என்பது. - நீங்கள் மையாமியிலும் நீங்கள் நேசித்த
வீடில்லாத மக்கள் தங்கள் ஷெல்டரை
இழந்தபோது, எதுவும் செய்யாமல் நின்றது தெரியும்.
- எனக்குத் தெரியாது. - அல்லது தெரிந்துகொள்ள விரும்பவில்லை.
உங்களால் ராஜினாமா செய்ய முடியாது.
கண்டிப்பாக முடியும். அந்தப் பதவியின் மரியாதையை இழக்கும்போது அதைத்தான் செய்ய வேண்டும்.
இந்த உலகத்தில் நாம் யார் என்பதை ஒரு 13 வயது பெண் நமக்குச் சொல்ல அனுமதிப்பதா?
அவள் ரபையாக இருக்கலாம். அவள் வீடில்லாதவர்களுக்கு துரோகம் செய்யவில்லை.
என்ன பிரச்சினை என எனக்குத் தெரியவில்லை. நாம் அமைதியாக நீரில் மூழ்கினால்
எப்படியோ நாம் சிறப்பானவர்களா?
அலானா கோல்ட்பிளாட் கூறியது சரியாக இருக்கலாம். இது சாடம் மற்றும் கமோராவாக இருக்கலாம்.
என்ன பேசுகிறீர்கள், ரபை? யாரும் உப்புத் தூணாக மாறவில்லை.
நாம் பாதுகாப்புக்காகத் தேர்வுசெய்யப்பட்டுள்ளோம்.
நீங்கள் கூறியது போல, மையாமியில் அடுத்த ஆண்டு.
என்ன இது?
உன் அப்பா சிறைக்குச் செல்கிறாரா?
மையாமி சிறையில் ஏற்கனவே வெள்ளம் வந்துவிட்டது,
அதனால் பாட் மிட்ஸ்வா முடிந்தவுடன் அவர்கள் அவரை ரைஃபர்டுக்கு கப்பலில் அனுப்பிவிட்டனர்.
- இனி நீ அநாதையா? - அப்படி இல்லை.
என் அப்பாவிடம் இன்னும் ஒரு ஸ்னோர்கெல் படகு உள்ளது. நாங்கள் விரைவில் கிளம்புகிறோம்.
ஆல்ஃபா, ஸ்டானில் புயல் எப்போது நிலச்சரிவை உண்டாக்கும்?
ஃப்ளோரிடா இரவு 8 மணிக்கு நிலச்சரிவு
ஸ்டான்லி புயல் இப்போது இரவு 8 மணிக்கு நிலச்சரிவை ஏற்படுத்தும் என எதிர்பார்க்கப்படுகிறது.
புயலால் நீர்மட்ட உச்சமானது பெரும்பான்மையான மையாமி பகுதிகள் 27 அடியைத் தாண்டும்.
கடல் சுவர் என்னவாகும்? அது தாங்கும்தானே?
பிஸ்கேய்ன் விரிகுடா கடல் சுவரானது 25 அடி வரையிலான
நீர்மட்ட உச்சத்தைத் தாங்குமளவு கட்டப்பட்டுள்ளது.
அலானா, கண்ணே, மேக்ஸ் இப்போது செல்ல வேண்டும்.
நீ கிளம்புவதுதான் நல்லது என நினைக்கிறேன்.
- உன்னை மீண்டும் பார்ப்பேனா? - யாருக்குத் தெரியும்?
அவர்கள் கிடக்கிறார்கள். நீதான் ஜெப ஆலயத்தைக் காப்பாற்றியுள்ளாய்.
பிற மதங்களில் பிரச்சினை இல்லை என நினைக்கிறாயா?
அம்மா.
இப்போது உன் அப்பா மிகவும் பெருமைப்படுவார்.
- உனக்கு அது தெரியும்தானே? - சரி. அம்மா, ஏன் அவதாரைப் பயன்படுத்துகிறீர்கள்?
”அடபார்” என்றால் என்ன?
- அது செக்ஸ் பற்றியதா? - அது... இல்லை.
இதில் உதவ உங்கள் சகோதரி இருக்கிறாரா?
நீ கோவிலுக்கு மீண்டும் சென்று, மார்கோ டில்மனிடம்
மார்-எ-லாகோவில் கோல்ஃப் வீரருடன் ஒன்றாக இருந்தது
உன் அம்மாவுக்குத் தெரியும் என்று சொல்.
நாங்கள் வெளியேற வேண்டும் என்று செய்தியில் கூறுகின்றனர்,
அம்மா, நீங்கள் வெளியேறியது சரிதான்.
நீ அவசரகாலத்தில் ஆன்மீக ரீதியாக உதவிபுரிபவன் என நினைத்தேன்.
மக்களுக்கு இப்போது நீ தேவை.
டெம்பிள் இஸ்ரேலின் மக்களுக்கு அவர்களது ரபை தேவை.
இல்லை, அம்மா, நான் இனி அவர்களது ரபை இல்லை.
- நீ கூறியது கேட்கவில்லை. நீ இனி... - நான் அவர்களது ரபை இல்லை என்றேன்.
எனில் நீ யார்?
நீ கோவிலுக்குச் சென்று...
குடிமக்கள் பாதுகாப்பு அலாரம்.
பிஸ்கேய்ன் விரிகுடாவின் கடல் சுவரை ஸ்டான்லி புயல் கடந்துவிட்டது.
உயரமான இடங்களுக்குச் செல்லவும்.
கோவில்
- ஹேய். - ஹேய்.
யாரை அழைப்பதெனத் தெரியவில்லை. பம்ப்கள் செயலிழக்கின்றன. அதிகமான நீர் உள்ளது.
டோரா.
சரி.
நீங்கள்...
சரி.
- அதை மூடுங்கள். - சரி. அப்படித்தான்.
அதாவது, சரிதானே?
அது வேலை செய்யும்.
- இது பரவாயில்லை என நினைக்கிறேன். - ஆம்.
நாம் இங்கிருந்து வெளியேற வேண்டும்.
ஒரு நகரத்தில் புயல் வீசுகிறது.
- ஜாக்கிரதை. - உங்களுடையதாக, என்னுடையதாக இருக்கலாம்.
மழையானது விரைவில் வெள்ளமாக மாறுகிறது.
நீர்மட்டம் உயர உயர, அந்த ரபை ஜெப ஆலயத்துக்குச் சென்று
டோராவைக் காப்பாற்றுகிறார்.
அந்த ரபை தெருவுக்குள் செல்லும்போது,
இறைச்சி விற்கும் மாய்ஷே படகில் வருகிறார்.
”ஏறிக்கொள்ளுங்கள், ரபை” என்கிறார்.
- உங்கள் காருக்குச் செல்லலாமா? - சரி.
நீர்மட்டம் வேகமாக அதிகரித்தது.
அந்த ரபை, “இல்லை. என்னை இறைவன் காப்பாற்றுவான் என்ற நம்பிக்கை உள்ளது” என்றார்.
நீர்மட்டம் உயர்ந்துகொண்டே இருந்தது.
வெளியே பாருங்கள், ரபை.
நான் இனி இங்கே ரபை இல்லை.
பாருங்கள்.
- அவர்களால் நம்மைப் பார்க்க முடியுமா? - எனக்குத் தெரியவில்லை.
ஹேய்! ஹேய்!
- ஹேய்! ஹேய்! - கீழே பாருங்கள்!
ஹேய்! நாம் என்ன செய்வது?
நாம் மேலே செல்லலாம்.
ரபை டோராவுடன் தானும் உயரமான இடத்திற்குச் செல்ல முயல்கிறார்,
அப்போது தையல்காரரான பென்யமின் மோட்டர் படகில் வேகமாக வருகிறார்.
”வாருங்கள், ரபை. உங்களை வெளியே கூட்டிச் செல்ல வேண்டும்.
எந்த நேரத்திலும் கரை உடைந்துவிடும்.”
ஆனால் ரபை அவரையும் போகச் சொல்லிவிட்டார்.
”நான் டோராவை நம்புகிறேன். கடவுள் எனக்கு உதவி செய்வார்.”
நான் வைத்துக்கொள்கிறேன், ரபை.
ஹேய், என்னை மார்ஷல் என்று அழைத்தால்,
மகிழ்ச்சியாக இருக்கும்.
கரையும் உடைந்தது.
வெள்ளமானது ஊருக்குள் வந்து, தன் பாதையில் இருக்கும் அனைத்தையும் அடித்துச் சென்றது.
எனினும், தான் தண்ணீரில் அடித்துச் செல்லும்போது டோராவைப் பிடித்துக்கொண்டிருக்கிறார்,
பிறகு மிகவும் உயரமான மரத்தின்
உயராமான கிளையில் சிக்கிக்கொள்கிறார்...
...அப்போது புயலில் ஒரு ஹெலிகாப்டர் வருகிறது.
ஹேய்!
ஒரு மீட்பு வீரர் அவரிடம் மெகாஃபோனில், “ஏணியைப் பிடியுங்கள், ரபை!
- ஹேய்! - இதுதான் உங்கள் கடைசி வாய்ப்பு!”
என்று கூறுகிறார்.
ஆனால் கடவுள் தன்னைக் காப்பாற்றுவார் என்று ரபை வற்புறுத்துகிறார்.
- கணித்தது போலவே, அவர் மூழ்கிவிடுகிறார். - ஹேய்!
தெய்வ பக்தியுள்ள, அந்த ரபை சொர்க்கத்துக்குச் சென்று,
”இறைவா, உன் மீது அளவில்லா நம்பிக்கை வைத்திருந்தேன்.
நீ ஏன் என்னை அந்த வெள்ளத்திலிருந்து காப்பாற்றவில்லை?” எனக் கேட்கிறார்.
சொல்லுங்கள், ரபை. அதை முடியுங்கள்.
டாலஹாஸ்ஸீ
கடவுள் ரபையை நோக்கி,
”உனக்கு இரண்டு படகுகளையும் ஒரு ஹெலிகாப்டரையும் அனுப்பினேன். வேறென்ன வேண்டும்?” என்றார்.
இப்போது நாம் அனைவரும் வீடில்லாதவர்கள் என நினைக்கிறேன், ரபை.
மன்னித்துவிடு, எலைஜா.
நீங்கள் உயிர் பிழைத்துவிட்டீர்கள்.
நீயும்தான்.
நீங்கள் உயிருடன் இருப்பதில் மகிழ்ச்சி.
எனக்கும்தான்.
ஹேய், ரபை, நீங்கள் என் கேள்விக்குப் பதிலளிக்கவேயில்லை.
அது என்ன கேள்வி, அலானா? நீ நிறைய கேட்டாய்.
கடவுள் நம்மை நேசிக்கிறார் எனில், ஏன் தலையிடவில்லை? ஏன் இவ்வளவு துயரம்?
ஆம், ஏன் அப்படி?
நீ கேட்ட அதே கேள்வியை மோஸஸ் கடவுளிடம் கேட்டார்.
”ஏன் இவ்வள்வு துயரம்?
நீங்கள் சக்திவாய்ந்தவர் எனில், ஏன் அதை நிறுத்தவில்லை?”
கடவுள் அவருக்குப் பதிலளித்தாரா?
ஆம்.
என்ன பதில்?
“நான் கூறுவேன், ஆனால் உனக்குப் புரியாது, ஏனெனில்
நீ ஒரு மனிதன், நான் கடவுள்” என்றார்.
அவ்வளவுதானா? அதுதான் பதிலா?
மனிதனாக இருப்பதா? ஆம், அதுவாகத்தான் இருக்க வேண்டும்.
அதற்கான பதில்...
அது நமது பொறுப்புதான் என்று நினைக்கிறேன்.
கேத்ரின் கேட்ஸின் நினைவில் 1948 - 2022
தமிழாக்கம் நரேஷ் குமார் ராமலிங்கம்